PSTC เผยโครงการโซล่าร์ฟาร์มสหกรณ์ 4.999MW เริ่ม COD แล้ววันนี้
PSTC เผยโครงการโซล่าร์ฟาร์มสำหรับหน่วยงานราชการและสหกรณ์การเกษตร ขนาดกำลังการผลิต 4.999MW เริ่ม COD แล้ววันนี้
28 ธ.ค. 2559

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ระบุว่า ในวันนี้ (28 ธ.ค.) บริษัท พีเอสที เอนเนอร์ยี 2 จำกัด (PSTE2) ซึ่งเป็นบริษัทย่อย ในฐานะที่เป็นผู้สนับสนุนโครงการในการดำเนินการผลิตไฟฟ้าจากพลังงานแสงอาทิตย์แบบติดตั้งบนพื้นดิน สำหรับหน่วยงานราชการและสหกรณ์ภาคการเกษตร ภายใต้สหกรณ์การประมงแม่กลอง เป็นเจ้าของโครงการ ได้จ่ายไฟฟ้าเข้าระบบเชิงพาณิชย์ (COD) ให้กับการไฟฟ้าส่วนภูมิภาค (กฟภ.) จำนวนรวม 1 โครงการ กำลังการผลิตรวม 4.999 เมกะวัตต์
ทั้งนี้ การจ่ายไฟฟ้าเข้าระบบในครั้งนี้จะส่งผลให้โครงการโรงไฟฟ้าพลังงานทดแทนของบริษัทและบริษัทย่อยทุกโครงการ ได้จ่ายไฟฟ้าเข้าระบบเชิงพาณิชย์แล้วเป็นจำนวนรวมทั้งสิ้น 11 โครงการ กำลังการผลิตรวม 31 เมกะวัตต์